20.9.2023 Taideneuvola
2023-09-20 10:00 - 10:45 (Europe/Helsinki) | Leppävirran kirjaston Nuortennurkka, Koulutie 4, Leppävirta
Taideneuvola on suunnattu 0-5-vuotiaille lapsille yhdessä aikuisen kanssa.
Tule musisoimaan, leikkimään ja loruilemaan sekä tapaamaan muita lapsia ja vanhempia!
Taideneuvolat Leppävirralla kirjaston Nuortennurkassa keskiviikkoisin 16.8., 20.9., 11.10., 8.11. ja 29.11. klo 10.00-10.45.
Vapaa pääsy!

19.9.2023 Muistikahvila
2023-09-19 13:00 - 14:30 | Leppärengas, Suomalanpurontie 18, Leppävirta, 79100
Kaikille avoin ja maksuton kohtaamispaikka muistiasioista ja aivoterveydestä kiinnostuneille.
Mukavaa yhdessäoloa ja muistitreeniä kahvikupin äärellä.

16.9.2023 Lasten ja nuorten liikunta: Maksuton koulutuspäivä seuravalmentajille ja -ohjaajille
2023-09-16 09:30 - 15:00 | Varkauden Liikuntatalo ja Varkauden kirjasto
Monipuolisuuden merkitys harjoittelussa ja ominaisuuksien tasapainoisessa kehittämisessä.

Tutustut Fitness Decathlon -monipuolisuusanalyysiin ja analyysin tehtäviin
Saat harjoitteita valmennukseen ja ohjaukseen
Saat tietoa ja ajateltavaa
Kohtaat ja pääset vaihtamaan ajatuksia muiden seuravalmentajien, -ohjaajien ja -toimijoiden kanssa

10.9.2023 Jorma Hynnisen elämäntyönäyttely taiteilijan itsensä esittelemänä
2023-09-10 12:00 - 15:00 | Jorma Hynninen -sali
Jorma Hynnisen elämäntyötä esittelevä näyttely avataan 1.9. Taiteilija on itse esittelemässä näyttelyä 10.9.2023 klo 12-15.
Paikka: Näyttelytila sijaitsee Vesileppis Areenan 2. kerroksessa. Esteetön käynti hotellin kautta. Areenan alakerran keilahallin kahvion oven kautta pääsee myös kulkemaan näyttelytilaan, mutta reitillä on portaita. Areenan 2. kerroksen Luonto-kokoustila nimettiin 1.9. Jorma Hynninen -saliksi. Vesileppis Areenan pääoven kautta ei pääsyä näyttelytilaan.
Vapaa pääsy, tervetuloa.

6.9.2023 Virkistyspäivä Sorsakosken Seuralassa
2023-09-06 10:00 - 13:00 | Sorsakosken Seurala, Sorsakoskentie 12, Sorsakoski, 79130
Asiaa ja hupia, keskustelua ja yhdessäoloa, lounas hintaan 9 €. Ilmoittaudu 1.9. mennessä puh. 044 230 3582.
Asiana turvalliset asumisratkaisut ja muutostyöt.

5.9.2023 Yhdistysten suunnittelutapaaminen ja kumppanuusilta
2023-09-05 14:00 - 18:00 | Vesileppis Areena luonto-kokoustila, Vokkolantie 1, Leppävirta
Tervetuloa yhteistyön äärelle!
Yhdistysten suunnittelutapaaminen on tarkoitettu sosiaali- ja terveysalan yhdistyksille. Kahvitauon ja virkistäytymisen jälkeen jatkamme Kumppanuusillalla, johon kutsumme mukaan eri alojen järjestöjä, seurakuntia, yrittäjiä sekä muita toimijoita, joiden sydäntä lähellä on asukkaiden hyvinvointi ja terveys. Olet tervetullut mukaan myös kuntasi tai hyvinvointialueen päättäjänä.
Päivän aikana kysytään mm. millaista konkreettista yhteistyötä Leppävirralla halutaan ja voidaan tehdä, miten parantaisimme yhdessä hyvinvoinnin ja terveyden edistämisen toiminnan löytymistä sekä toimintaan ohjautumista ja kiinnittymistä sekä millaisia haasteita ohjautumisessa on heillä, jotka eniten tarvitsisivat arkeensa iloa ja tukea.
TERVETULOA!
Yhdistysten suunnittelutapaaminen + Kumppanuusilta Ilmoittaudu mukaan 28.8. mennessä tästä linkistä!
Lisätiedot: Heidi Hartikainen, heidi.hartikainen@pshyvinvointialue.fi, puh. 041 730 7739
PÄIVÄN OHJELMA:
14.00 Yhdistysten suunnittelutapaaminen
15.30 Kahvitarjoilu ja virkistäytymistauko
16.00 Tervetuloa ja esittelyt

Miksi yhteistyö hyvinvoinnin ja terveyden edistämisessä on tärkeää?
Mitä ja miten lähdemme yhdessä tekemään?
Teematyöpajat ja työpajanostot
Miten tästä eteenpäin?

18.00 Kotiin

3.9.2023 Jorma Hynnisen elämäntyönäyttely taiteilijan itsensä esittelemänä
2023-09-03 12:00 - 15:00 | Vesileppis Areena luonto-kokoustila, Vokkolantie 1, Leppävirta
Jorma Hynnisen elämäntyötä esittelevä näyttely avataan 1.9. Taiteilija on itse esittelemässä näyttelyä 3.9. ja 10.9.2023 klo 12-15.
Vapaa pääsy, tervetuloa.

1.-30.9.2023 Maria Thitzin taidenäyttely
2023-09-01 00:00 - 2023-09-30 00:00 | Leppävirran kirjasto, Koulutie 4, Leppävirta, 79100
Maria Thitzin taidenäyttely on esillä kirjaston näyttelytilassa 1.-30.9.2023 kirjaston aukioloaikoina:
ma, ti, to klo 8-19 ke, pe klo 8-16 la klo 10-14

29.8.2023 Paukarlahden syysilta
2023-08-29 17:00 - 20:00 | Paukarlahden vanha koulu, nyk. Odd Fellow-talo, Paukarlahdentie 133
Syysillassa:
*Pitkälahden puutarhakerho myy edullisesti perennoiden ja pensaiden taimia
*Sienineuvontaa antaa sienimartta Pirkko Rahkonen klo 18.30 alkaen
*Elvytys- ja sydäniskurin käyttökoulutus klo 18 ja 19
*Lapsille ambulanssin esittelyä (jos ei tehtäviä)
*Ilmainen peräkonttikirppis (ilmoittaudu tekstiviestillä p.050 4907424 su 27.8 mennessä)
Kahvio avoinna koko illan!

29.8.2023 Leppävirran syöpäosasto Syyskauden avaus
2023-08-29 12:00 | Nuorisoseuran talo, Seurakalliontie 1, Leppävirta
Leppävirran syöpäosasto/Syyskauden avaus tiistai 29.8. klo 12.00.
Ruokailu, kahvit, bingo ja muuta ohjelmaa. Varkauden paikallisosasto tulee vieraaksemme.
Ilm. 21.8. mennessä Leenalle puh. 044 2920598
Osoite: Nuorisoseuran talo, Seurakalliontie 1.

28.8.2023 Leppävirran kyläneuvoston kokous
2023-08-28 18:00 | Sarkamäki-Saahkarlahti kylätalo, Karjalantie 13, Varkaus, 78200, Suomi
Kokouksessa käsitellään kyläturva asioita; kyläradio verkoston laajentaminen, Leppävirran kahdeksan kyläturvaryhmien toimintaa sekä Kyläfoorumiin tuotavia asioita.
Kokoukseen on ennakkoilmoittautuminen kahvitarjoilun takia kyläneuvoston puheenjohtaja Arja Huoviselle 24.8.2023 mennessä puh. 040 5401300 (tekstiviestillä) tai arja.kylahullu13@gmail.com.

26.8.2023 Kauden päättäjäiset - Viihdyttämässä Pääesiintyjät
2023-08-26 19:00 | Konnustupa, Konnuksentie 595, Leppävirta
Tukkijätkät ja rillumarei!
Pääesiintyjät tiivistävät suomalaisen kesän päättäjäisiltana. Silloin soi Johnny Cash ja Reino Helismaa, rockabilly ja roots.
Liput (15€) ostettavissa ennakkoon osoitteesta https://konnustupa.eventiolive.fi/ sekä myös paikan päältä Konnustuvalta.

26.-27.8. Parayleisurheilun SM-kisat
2023-08-26 12:00 - 2023-08-27 14:00 | Vokkolan urheilukenttä, Vokkolantie, Leppävirta
Parayleisurheilun SM-kisat. Kahvio. Tervetuloa seuraamaan!
Lauantaina 26.8. klo 12. Sunnuntaina 27.8. klo 10.

20.8.2023 Teatteria - Punkkuelämää, Ria Kataja ja Minna Kivelä
2023-08-20 14:00 | Konnustupa, Konnuksentie 595, Leppävirta
Ratkiriemukas teatteriralli, joka vastaa tyhjentävästi niihin kysymyksiin, jotka meidän kaikkien mieltä toisinaan askarruttavat.
Kuten:
Missä Pepen moottoripyörä talvehtii?
Kuka kumma maksaa Mian drinkit?
Minne päätyy pahkakello? jne.
Esitys saattaa sisältää improvisaatiota, sekä ehkä tanssia jos äänentoisto toimii. Mukana myös kahden markan hahmoja sekä Black Sabbathin Paranoid. Kesto n. 2h väliaikoineen, paitsi joskus saattaa venähtää…
Liput (25€) ostettavissa ennakkoon netistä osoitteesta https://konnustupa.eventiolive.fi/ sekä myös paikan päältä Konnustuvalta.

16.8.2023 Taideneuvola
2023-08-16 10:00 - 10:45 | Leppävirran kirjaston Nuortennurkka, Koulutie 4, Leppävirta

13.8.2023 Teatteria koko perheelle - Tatu ja Patu - Elämä ja teot
2023-08-13 16:00 | Konnustupa, Konnuksentie 595, Leppävirta
Hillittömät ja hillittömän suositut Tatu ja Patu seikkailevat Konnustuvalla. Koko perheen riemukas teatteriesitys. Esityksen kesto on n. 45 min.
Liput (15€/alle 12v. 10€/alle 2v. ilmainen) ostettavissa ennakkoon osoitteesta https://konnustupa.eventiolive.fi/ sekä myös paikan päältä Konnustuvalta.

12.8.2023 Hyväntekeväisyyskonsertti Meininki Band with Warkaus Horns and Meininki Sisters and Brother
2023-08-12 18:00 | Konnustupa, Konnuksentie 595, Leppävirta
Päivä nuorison hyväksi. Leppävirtalaislähtöiset muusikot löivät ajatukset yhteen ja palaavat lavalle hyvällä meiningillä. Soiton iloa ei tule puuttumaan!
Hyväntekeväisyystapahtuman avauskonsertti, jossa esiintyy Meininki Band with Warkaus Horns and Meininki Sisters and Brother.
Liput (10€) ostettavissa ennakkoon netistä osoitteesta https://konnustupa.eventiolive.fi/ sekä paikan päältä Konnustuvalta.
Tästä tapahtumasta kertyneet lipputulot menevät lyhentymättömänä Leppävirran MT-tuki ry:n toimintaan nuorten mielenterveyden ennaltaehkäisyn tukemiseen.

10.-13.2023 FINITA 2023 -kansainvälinen kokoontumisajo (Vesileppis)
2023-08-10 - 2023-08-13 | Sport & Spa Hotel Vesileppis, Vokkolantie 1
Kansainvälinen Finita-kokoontumisajo Vesileppiksessä elokuussa
Giovanni Franchi kierteli keväällä 1995 motoristiystäviensä kanssa viimeisissä kokoontumisajoissa Italiassa ennen muuttoaan Suomeen.
Hänen ystävänsä sanoivat: ”A Giovanni é finita” eli suomeksi: ”No niin, Giovanni, nyt se on sitten loppu”, tarkoittaen hyvien yhteisten kokootumisten loppumista pitkän välimatkan vuoksi.
Giovanni vastasi heille: ”Non è finita, sara finita!” eli ei ole loppu vaan tulee olemaan Finita, suomalais-italialainen kokoontumisajo vuorovuosin molemmissa maissa.
Giovannin muutettua Suomeen löytyi uudesta kotikaupungista Kuopion Moottoripyöräclubi kokoontumisajon järjestäjäksi. Näin hänen idea ystävyyden luomiseksi ja ylläpitämiseksi eri maiden matkamotoristien välillä sai alkunsa.
Vesileppis on saanut kunnia toimia tapahtuman vuoden 2023 isäntänä!
Tapahtuman aikataulu (linkki)

8.8.2023 Elokuun roskakävely
2023-08-08 10:00 - 11:30
Taas kävellään kirkonkylällä!
Elokuun roskakävely on tiistaina 8.8. klo 10 – 11:30. Lähdetään kirkon taksitolpalta.
Asukasyhdistykseltä entiseen tapaan turvaliivit, noukkijat ja roskapussit, jotka palautetaan lähtöpaikalle. Asukasyhdistys huolehtii jätesäkkien pois viemisen.
Tervetuloa! Säävaraus.

5.8.2023 Varrella Virran
2023-08-05 16:00 - 2023-08-06 01:00 | Ravintola Virranpoika, Savonkatu 45, Leppävirta
Vuosittain Leppävirran Virranpojan piha-alueella järjestettävä ilmainen musiikkitapahtuma, jossa pääosassa leppävirtalaisten ja lähialueiden muusikoiden bändit. Tapahtuma on ikärajaton kello 20 asti, jonka jälkeenkin sitä voi alaikäiset seurata läheiseltä parkkialueelta tai kadulta.
Tänä vuonna esiintymässä:

Hotelli Harma
Tippuri
A1KA
Linnanrauniot
Croowed
Tex Killer
Evil Asteroid
Hra Susi ja Kojootit (feat. Wiitala)
Rocktails

5.8.2023 Valoa ja Virtaa - tapahtuma
2023-08-05 10:00 - 15:00 | Matkailukeskus Unnukka, Kalmalahdentie 2, 79100 Leppävirta, Leppävirta, Pohjois-Savo, Suomi
Valoa ja Virtaa koko perheen ilmaistapahtuma Matkailukeskus Unnukassa klo 10-15. Tapahtumassa esiintyvät tv:stä tuttu Iiro Hynninen ja pop-viulisti laulaja Jenni Kuronen-Nucci.

Torimyyjiä
Musiikkia
Ruokaa
Katujuna
Karting
Autourheilua simulaattorilla

5.8.2023 Pride-kulkue Leppävirralla
2023-08-05 10:00 - 11:00 | Leppävirran tori – Unnukka
Tervetuloa Leppävirran ensimmäiseen Pride-kulkueeseen!
Pride-kulkue järjestetään la 5.8. Leppävirran keskustassa. Kokoonnumme klo 10 alkaen torille (Suomalanpurontie 11), josta kulkue lähtee liikkeelle klo 10:30. Marssimme Matkailukeskus Unnukkaan (Kalmalahdentie 2), ja matka on noin yhden kilometrin mittainen. Kulkue päättyy halukkaiden yhteiskuvaan Unnukan edustalla.
Kulkueella haluamme kertoa, että Leppävirta on turvallinen ja tasa-arvoinen paikkakunta myös seksuaali- ja sukupuolivähemmistöille. Viestimme kuntalaisille on, että olemme kaikki yhdenvertaisia, eikä ketään saa syrjiä. Sateenkaaret saavat näkyä myös pienillä paikkakunnilla.
Tapahtuman järjestäjinä toimivat leppävirtalaiset Kaisa Korhonen ja Auli Piiparinen. Jos haluat marssille mukaan yhdistyksenä tai yrityksenä, otathan ennakkoon yhteyttä auli.piiparinen@leppavirta.fi ja kaisa.korhonen@leppavirta.fi. Tapahtumassa noudatetaan turvallisemman tilan periaatteita. Tervetuloa marssimaan yhdenvertaisuuden ja ihmisoikeuksien puolesta!

3.8.2023 Konnusjazz - Antti Sarpila ja Nat Newborn
2023-08-03 19:00 | Konnustupa, Konnuksentie 595, Leppävirta
Konnusjazz esittää:
Palkittu jazzmuusikko Antti Sarpila ja pianisti Nat Newborn!
Taatusti hyväntuulista ja taitavaa jazzia luvassa elokuun iltaan.
Liput (15€) ostettavissa ennakkoon osoitteesta https://konnustupa.eventiolive.fi/ sekä paikan päältä ennen tapahtumaa ja tapahtumapäivänä.

1.-31.8.2023 Anneli Kemppisen akvarellinäyttely
2023-08-01 00:00 - 2023-08-31 00:00 | Leppävirran kunnankirjasto, Koulutie 4, Leppävirta, 79100
Leppävirran kirjaston näyttelytilassa 1.-31.8.2023

Näyttely on auki kirjaston aukioloaikoina ma, ti, to klo 8-18, ke, pe klo 8-16. Tervetuloa!

30.7.2023 Kesäteatterimatka Teatteri Hermanniin
2023-07-30 14:30 | Teatteri Hermanni, Postitie 32, 71570 Syväniemi
Laulunäytelmä ”Huomisen sote-keskus”.
Lähtö kirkon parkkipaikalta 30.7.2023 klo. 14.30.
Näytelmä alkaa klo.16.00, kesto väliaikoineen noin 2,5 tuntia.
Matkan hinta väliaikakahveineen 15 €. Ilmoittautumiset ja lisätiedot 17.7.2023 mennessä Teuvo puh. 040 1733841

30.7.2023 Lasten päivä
2023-07-30 12:00 - 15:00 | Konnustupa, Konnuksentie 595, Leppävirta
Kaikkea kivaa kesäpäivään!
Seikkailuretki, pomppulinna, kasvomaalauksia, yllätyksiä ja tietysti jäätelöä ja lettuja!
Konnustuvan kesäpäivän menu, virkistävää juomaa ja hyvää tunnelmaa koko perheelle klo 12-15, olemme avoinna klo 20 asti.
Tapahtumaan on vapaa pääsy.

29.7.2023 Beatles Weekend - ohjelmaa ja bändi
2023-07-29 19:00 | Konnustupa, Konnuksentie 595, Leppävirta
Valtakunnalliseen suosioon noussut Helsinki Beatles-weekend rantautuu Savoon!
Beatles-visaa, Beatles -olutta ja valtakunnallisen Beatles bändikilpailun voittanut, energinen ja sykähdyttävä The Seatbelts ja kaikki upeimmat Beatles-biisit. Bändi klo 19. Tätä ei ole ennen nähty.
Liput (20€) ostettavissa ennakkoon osoitteesta https://konnustupa.eventiolive.fi/ sekä paikan päältä Konnustuvalta.
Enemmän Beatlesia, enemmän rakkautta!

27.7.2023 Joroisten musiikkipäivät: Kuningas, saarnamies ja talonpoika (Mika Kares)
2023-07-27 19:00 | Leppävirran kirkko, Kirkkokaari 1, Leppävirta, 79100
Huom! Konsertin ajankohta on vaihtunut. Päiväyksellä 23.7. ostetut liput käyvät konserttiin sellaisenaan. Katso lisäohjeet osoitteesta joroinenmusicfestival.fi.
Mika Kares on Eurajoelta kotoisin oleva suomalainen oopperalaulaja. Hän on tällä hetkellä yksi maailman menestyksekkäimmistä oopperalaulajista ja Suomen johtava mieslaulaja. Hän on esiintynyt maailman parhaissa oopperataloissa. Näistä mainittakoon Baijerin, Berliinin ja Wienin valtionoopperat, Lontoon Royal Opera House, Milanon Teatro alla Scala ja Pariisin ooppera. Tänä kesänä häntä kuullaan Savonlinnan oopperajuhlilla Sarastron roolissa Mozartin oopperassa Taikahuilu. Kares tekee historiaa esiintyessään Bayreuthin musiikkijuhlilla Hagenin (Götterdämmerung/Wagner) roolissa heinäkuussa 2023. Kares on kautta aikojen ensimmäinen suomalainen, joka esiintyy Bayreuthin musiikkijuhlilla tässä roolissa.
Kares on tunnettu äänensä kauneudesta, joustavuudesta ja iskuvoimasta sekä karismaattisesta lavaolemuksesta. Suurimmat menestykset Kares on saavuttanut erityisesti Richard Wagnerin ja Giuseppe Verdin oopperoiden roolitulkinnoista.
Wagneria ja Verdiä kuullaan myös Joroisten Musiikkipäivillä Leppävirran kirkon konsertissa, kun Kares heittäytyy kuninkaallisiin rooleihin oopperoista Tristan ja Isolde ja Don Carlos. Myös Joonas Kokkosen Viimeisistä kiusauksista kuullaan näyte. Konsertti huipentuu jykeviin tulkintoihin Toivo Kuulan Eteläpohjalaisista kansanlauluista, kuten Niin kauan minä tramppaan, Tuuli se taivutta koivun larvan ja Luullahan jotta on lysti olla. Tämä konsertti on Kareksen ainoa soolokonsertti Suomessa kesällä 2023.
Pianisti Tuukka Vähätalo on vuosien varrella esiintynyt monipuolisesti lied- ja kamarimuusikkona mm. monilla festivaaleilla. Vuonna 2012 hän sijoittui 3. sijalle valtakunnallisessa Leevi Madetoja -pianokilpailussa ja vuonna 2013 toiselle sijalle alueellisessa Pianoaura-kilpailussa. Syksyllä 2016 Vähätalo teki pianisti Pasi Helinin kanssa Yleisradiolle kantanauhan Mikko Heiniön säveltämästä teoksesta ”April Evenings for Black Twins”, jonka he olivat aiemmin kantaesittäneet.
Monipuolinen urkutaiteilija Ilpo Laspas konsertoi ahkerasti solistina ja kamarimuusikkona Suomessa ja ulkomailla. Myös Laspas on menestynyt kilpailuissa. Hän on saanut mm. Pro Musica Säätiön stipendin 2014. Hän on levyttänyt mm. Aimo Känkäsen urkumusiikkia Lahden Ristinkirkossa 2015 ja äänittänyt Bachin cembalomusiikkia Ylen kantanauhalle. Hän on sovittanut italialaista ja espanjalaista vanhaa musiikkia sekä esittänyt sitä cembalistina.
Konsertissa kuullaan myös piano- ja urkusooloja, mm. rakastettu Toivo Kuulan Lampaanpolska ja otteita Wagnerin oopperoista. Konsertti järjestetään komeassa Leppävirran kirkossa, jossa on paikkakartta. Lippu.fi -verkkokaupassa paikat valitaan ostohetkellä yksittäin paikkakartalta, mutta lippuun tulostuu vain penkin numero. Ennen konserttia istumapaikka valitaan kyseiseltä penkiltä vapaasti. Lippuja voi ostaa myös tapahtuman ovelta tai festivaalitoimistosta (Mutalantie 2, Joroinen), joka on avoinna 3.-21.7. klo 10 – 14 ja 24.-28.7. klo 10 – 12.

26.7.2023 Teatteria - Tupa ryskyi, parret paukkui
2023-07-26 19:00 | Konnustupa, Konnuksentie 595, Leppävirta
Riemastuttava esitys, jota näyttelijät Pinja Hahtola, Eero Enqvist ja Petra Lampinen ovat huikealla menestyksellä esittäneet pitkin suomea. Runoja, loruja ja rallatuksia Suomen kansan vallattomasta menneisyydestä.
Liput (25€) ostettavissa ennakkoon osoitteesta https://konnustupa.eventiolive.fi/ sekä paikan päältä Konnustuvalta.

22.7.2023 Bileilta - Groove President
2023-07-22 19:00 | Konnustupa, Konnuksentie 595, Leppävirta
Tämä bändi räjäyttää! Ihan uskomattoman hieno ja energinen bilebändi, jonka ohjelmistosta löytyy jokaisen nuoruuden suosikki mutta myös päivän puhutuimmat hitit.
Liput (10€) saatavissa ennakkoon osoitteesta https://konnustupa.eventiolive.fi/ sekä paikan päältä Konnustuvalta.
